Pancaran planet

Fenomenon yang dikenali sebagai pancaran planet () berlaku apabila cahaya matahari yang terpantul dari sebuah planet menerangi sisi malam satu daripada bulannya. Secara tipikal, ini menjadikan sisi malam bulan itu diterangi cahaya lembut dan lemah. Contoh pancaran planet yang paling terkenal ialah pancaran bumi yang dapat dilihat dari Bumi apabila Bulan kelihatan seperti sabit nipis. Pancaran planet juga kelihatan pada bahagian-bahagian lain sistem suria: terutamanya, baharu-baharu ini ia digunakan penjelajah angkasa lepas Cassini untuk mengambil gambar bahagian-bahagian bulan planet Zuhal mahupun bahagian-bahagian itu tidak diterangi Matahari.

Diagram pancaran planet

Pancaran bumi 

Pancaran bumi ialah pantulan cahaya bumi yang kelihatan pada sisi malam Bulan. Ia juga dikenali sebagai "cahaya kelabu" atau sebagai "Bulan mengambang di dalam dakapan anak Bulan".

Pancaran bumi paling mudah dicerap sejenak sebelum dan selepas anak bulan, dalam fasa bulan sabit mengembang dan mengecil.  Apabila anak Bulan dilihat dari Bumi, Bumi hampir habis diterangi apabila dilihat dari Bulan.  Cahaya matahari dipantul dari Bumi kepada sisi malam Bulan. Sisi malam kelihatan seakan bersinar dengan lembut dan keseluruhan bola Bulan dapat dilihat mahupun dengan kabur.

Leonardo da Vinci menerangkan fenomenon ini pada awal abad ke-16 apabila beliau menyedari bahawa kedua-dua Bumi dan Bulan seiring memantul cahaya matahari. Cahaya dipantul dari Bumi ke Bulan dan kemudian baliknya ke Bumi sebagai pancaran bumi.

Pancaran bumi digunakan bagi mengukur albedo semasa Bumi. Data digunkan bagi menganalisis litupan awan global, satu faktor iklim. Lautan-lautan memantul cahaya dengan kuantiti yang paling kecil, lebih kurang 10%. Tanah memantul antara 10-25% sinaran Matahari, sementara awan memantul 50%. Justeru, bahagian Bumi yang berada pada siang hari dan dari mana dapat kelihatan Bulan, menentukan berapa terang pancaran bumi Bulan pada waktu tertentu.

Rujukan 

 Ford, E. B., Turner, E.L. & Seager, S. (2001) ``Characterization of extrasolar terrestrial planets from diurnal photometric variability Nature, Volume 412, Issue 6850, pp. 885–887. link and preprint
 Seager, S., Turner, E. L., Schafer, J., & Ford, E. B. (2005) ``Vegetation's Red Edge: A Possible Spectroscopic Biosignature of Extraterrestrial Plants  Astrobiology, Volume 5, Issue 3, pp. 372–390.  (link and preprint)

Pautan luar 
 Science@NASA: Earthshine 
 NASA Astronomy Picture of the Day, 19 April 2002
 'Earthshine' Linked to Solar Cycle, Climate Change, Space.com
 Scientists Watch Dark Side of the Moon to Monitor Earth's Climate , American Geophysical Union
 Earthshine picture gallery on SkyTrip.de

Cerapan Bulan
Falak cerapan